CELEX: 62021TN0103
Language: bg
Date: 2021-02-19 00:00:00
Title: Дело T-103/21: Жалба, подадена на 19 февруари 2021 г. — Boshab/Съвет

12.4.2021   
            
            
               BG
            
            
               Официален вестник на Европейския съюз
            
            
               C 128/44
            
         
      Жалба, подадена на 19 февруари 2021 г. — Boshab/Съвет
      (Дело T-103/21)
      (2021/C 128/52)
      Език на производството: френски
      
         Страни
      
      
         Жалбоподател: Évariste Boshab (Киншаса, Демократична република Конго) (представители: T. Bontinck, P. De Wolf, A. Guillerme и T. Payan, адвокати)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  да отмени Решение (ОВППС) 2020/2033 на Съвета от 10 декември 2020 година, доколкото в приложението към него името на жалбоподателя е посочено под № 6;
               
            
                  —
               
               
                  да отмени Регламент за изпълнение (ЕС) 2020/2021/ЕС на Съвета от 10 декември 2020 година, доколкото в приложение I към него името на жалбоподателя е посочено под № 6;
               
            
                  —
               
               
                  да осъди Съвета да заплати съдебните разноски.
               
            
         Основания и основни доводи
      
      Жалбоподателят изтъква две основания в подкрепа на жалбата.
      
                  1.
               
               
                  Първо основание е нарушението на неговото право на защита. Жалбоподателят изтъква няколко оплаквания що се отнася до нарушението на правото на защита в хода на производствата, вследствие на които Съветът е приел и подновил ограничителните мерки спрямо него и сочи по-специално нарушението на неговото право на изслушване при приемливи условия.
               
            
                  2.
               
               
                  Второ основание е явната грешка в преценката, доколкото Съветът е приел, че жалбоподателят е участвал в действия, съставляващи тежки нарушения на правата на човека в Демократична република Конго. Жалбоподателят критикува контекста на преразглеждането, който е предшествал подновяването на ограничителните мерки спрямо него и оспорва всяко настоящо участие в деянията, обосновали решението за включването му в списъка на лицата, посочени в Решение 2010/788/ОВППС на Съвета от 20 декември 2010 година относно ограничителни мерки по отношение на Демократична република Конго и за отмяна на Обща позиция 2008/369/ОВППС (ОВ L 336, 2010 г., стр. 30).